text: Her udklækkes der talenter
  22 april 2015 kl. 13.58
  I Sønderborg kan musikskolen noget helt særligt: Den kan i den grad udvikle talenter.
  Sønderborg kan i år sende dobbelt så mange unge på musikkonservatoriet som planlagt. Det er resultatet af flere års satsning på at pleje unge talenter.
  Og Musikskoleleder Jan Østergaard tror, at det kan blive endnu større. Der har lige været optagelsesprøve til skolen, hvor 18 talenter blev optaget.
  Fra skolen vælger nogle dygtige elever at gå videre på musikkonservatorium for at blive professionelle musikere.
  I år er syv elever således blev optaget på et konservatorium.
  Musikskolens Musikalsk Grundkursus findes også i Kolding, Esbjerg og Haderslev.
  I alt 16 af de dygtige elever er optaget på konservatorierne.
  Hør her trioen Smil spille Autumn leaves (varighed 2 m 4 sek.):
  
  